
Az érzékszervi márkázás szerepe egy márka arculati elemeinek felismerési folyamatában

Kulcsszavak: érzékszervi márkázás, szenzoriális ingerek, Z generáció, arculati elemek
A kutatás az érzékszervi márkázás hatását vizsgálja egy brand vizuális elemeinek felismerhetősége kapcsán. Az érzékszervi márkázás koncepciója arra épül, hogy az érzékszerveink által felvett ingerek hatással vannak a fogyasztói döntéshozatalra, emlékezésre és viselkedésre, ezáltal pedig előnyt jelentenek egy márka számára.

A kutatásom alapja egy kísérlet és az ehhez kapcsolódó elő-, és utómérés, mellyel azt vizsgálom, hogyan befolyásolja egy adott színhez társított más érzékszeri kontextus egy márka felismerhetőségét a kolozsvári, Z generációs középiskolások körében. A célom bebizonyítani, hogy a szenzoriális ingerek hatására a márka vizuális identitásához kapcsolódó elemek pontosabban felidézhetőek egy olyan generáció vizsgálatának tükrében, amely már egy vizuálisan túltelített világban nőtt fel. 



